Сапарбаев: Қазіргі заманда бәсекелестік болмаса, мемлекеттің дамуы қиын
DATE: 11:56, 25 Мамыр 2017 | GMT +5
TITLE: Сапарбаев: Қазіргі заманда бәсекелестік болмаса, мемлекеттің дамуы қиын
URL: https://kaz.inform.kz/news/saparbaev-kazirgi-zamanda-basekelestik-bolmasa-memlekettin-damuy-kiyn_a3029600/
META: DATE: 11:56, 25 Мамыр 2017 | GMT +5
TOTAL WORDS: 132
AUTHOR(S):
TEXT: Бүгін Қазақстанда соңғы қоңырау соғылды. Ақтөбе облысы бойынша биыл 6582 оқушы мектеп бітіріп жатыр. Олар алда емтихан тапсырып, ҰБТ сынағынан өтеді. Ақтөбе облысының әкімі Бердібек Сапарбаев қаладағы №55 орта мектепке барып, түлектерді құттықтады. «Қазіргі заманда бәсекелестік болмаса, ол мемлекеттің дамуы өте қиын. Әрбір мемлекеттің дамуы, оның адами капиталына байланысты. Сондықтан мемлекетте неғұрлым білімді, тәрбиелі, денсаулығы мықты азаматтар болса, ол мемлекеттің болашағы бар, халқының тұрмысы, жағдайы әрдайым жақсара түседі. Қазақстан әлемнің дамыған 30 елінің қатарына енуі үшін азаматтары қазіргі дүниежүзі талабына, стандартына сай білім алуы керек, үш тілді меңгеру керек. Қазіргі таңда Мемлекет басшысы Нұрсұлтан Назарбаевтың тапсырмасына сәйкес бүкіл Қазақстанда, Ақтөбе өңірінде де білім саласына бар жағдай жасалып жатыр», - деді Бердібек Сапарбаев. Айта кетейік, өткен жылы облыс бойынша 4, 7 млрд. теңгеге 13 білім ордасының құрылыс жұмыстары жүргізіліп, оның 8-і пайдалануға берілді
